== Virkning ==
Alkohol nedbrydes normalt i leveren i tre trin. I første trin omdannes alkohol til [[acetaldehyd]] (gennem enzymet [[alkoholdehydrogenase]]), et skadeligt stof, som i høj dosis kan give kvalme, opkastninger og hovedpine (en del af årsagen til [[tømmermænd]]). I andet trin nedbrydes acetaldehyd til ufarlig eddikesyre (ethansyre). Det sker ved hjælp af et [[enzym]] ved navn [[acetaldehyddehydrogenase|acetaldehyd-dehydrogenase]]. Processen tager en vis tid, men fjerner normalt det giftige acetaldehyd fuldstændig. I tredje og sidste trin nedbrydes eddikesyren til vand, kuldioxid og energi.
Videnskab Sundhed Teknologi